### Resumé

Udpegning af suppleant til lejerrepræsentant til Huslejenævnet for perioden 1. august 2024-31. december 2025

### Sagsfremstilling

I hver kommune nedsættes et Huslejenævn til afgørelse af tvister efter lejeloven og lov om boligforhold.

Huslejenævnet består af en formand, en lejerrepræsentant og en udlejerrepræsentant. Formanden skal have bestået juridisk kandidateksamen, og de andre medlemmer skal have kendskab til huslejeforhold.

Formanden og dennes suppleant beskikkes af Bolig- og Planstyrelsen efter indstilling fra Byrådet. De to andre medlemmer og suppleanter vælges af Byrådet efter indstilling fra henholdsvis de større udlejerforeninger og de større lejerforeninger i kommunen.

Helle Poulsen har meddelt, at han i en perioden ikke har mulighed for at deltage i nævnsarbejdet, hvorfor suppleant Boris Kristiansen indtræder i nævnsarbejdet i denne periode. Suppleant Boris Kristiansen , der nu træder ind i Huslejenævnet, er indstillet af Danske Lejere.

For at sikre driften af Huslejenævnet, ønskes en 2. suppleant til lejerrepræsentanten udpeget for perioden 1. august 2024 - 31. december 2025.

Lejernes Landsorganisation indstiller Werner Henriksen eller Ofelia Møller som 2. suppleant.

Danske Lejere indstiller Winni Frederiksen eller Ebbe Simonsen som 2. suppleant.

Indstilling til Huslejenævnet er sket i henhold til ligestillingslovens § 10a.

Valg af 2. suppleant har virkning fra 1. august 2024 til 31. december 2025.

Der henvises til lov om boligforhold §§ 79 og 95 samt lejelovens § 202.

### Indstilling Borgmesteren indstiller,

at Byrådet vælger en 2. suppleant for lejerrepræsentanten til Huslejenævnet.

### Beslutning

Byrådet valgte Emma Berg som 2. suppleant til huslejenævnet.